स्किन और बालों के साथ ही आपको शारीरिक तौर पर स्वस्थ रखने में भी मददगार है जिलेटिन - Sabkuchgyan
जब आप किसी फूड लेबल पर कोलेजन लिखा देखते हैं तो यह आम तौर पर जिलेटिन या हाइड्रोलाइज्ड कोलेजन होता है क्योंकि रियल कोलेजन का मतलब कच्चे कनेक्टिव टिश्यू या मीट से मिली स्किन को खाना है। जिलेटिन और हाइड्रोलाइज्ड कोलेजन न्यूट्रिशन के स्तर पर एक समान हैं और दोनों को कोलेजन युक्त खाद्य पदार्थों जैसे- हड्डी, कार्टिलेज और हुव्स (खुर) को पकाकर तैयार किया जाता है। यह प्रक्रिया कोलेजन में एमिनो एसिड को तोड़ती है, जिससे हमारे इंटेस्टाइनल ट्रैक्ट को पचाने और अवशोषित करने में आसानी होती है।
जिलेटिन और हाइड्रोलाइज्ड कोलेजन, दोनों ही अलग- अलग रासायनिक गुणों के साथ एक ही मूल्यवान एमिनो एसिड और न्यूट्रिशन प्रोफाइल्स प्रदान करते हैं। हाइड्रोलाइज्ड कोलेजन बनाने के लिए प्रयोग की जाने वाली अतिरिक्त प्रोसेसिंग से एमिनो एसिड छोटे टुकड़ों में टूट जाता है, जिसे कुछ लोगों को पचाने में आसानी होती है।
इसका मतलब यह भी है कि हाइड्रोलाइज्ड कोलेजन गर्म या ठंडे पानी में घुल सकता है, जबकि जिलेटिन को गर्म पानी की जरूरत होती है। हाइड्रोलाइज्ड कोलेजन से बिल्कुल अलग जेलेटिन, लिक्विड से जेल बनकर सॉस, जेली और यहां तक कि आइसक्रीम में भी गाढ़ापन जोड़ता है।
जिलेटिन के स्वास्थ्य संबंधित लाभ Health Related Benefits Of Gelatin
जिलेटिन में निहित प्रोटीन लीकी गट से होने वाले इंटेस्टाइनल वॉल डैमेज की मरम्मत करता है और आपकी आंतों के सुरक्षात्मक मकस लाइनिंग्स का फिर से निर्माण करता है। जिलेटिन आपके गट बैक्टीरिया की मदद करके ब्यूटरिक एसिड बनाने में मदद करता है, जो पाचन को बढ़ावा देने और मस्तिष्क की सूजन को कम कर सकता है।
जिलेटिन से डिटॉक्सिफिकेशन का मतलब जेल जूस से क्लींजिंग करना नहीं है। जिलेटिन और कोलेजन एमिनो एसिड मेथिओनीन में कम होते हैं और ग्लाइसिन में ज्यादा। ग्लाइसिन मेथिओनिन के सूजन के प्रभाव को संतुलित करने में मदद करता है, जो अधिक मीट के सेवन से जमा हो जाता है और अधिक होने पर दिल की बीमारी का कारण बन सकता है। ग्लाइसिन और ग्लूटेमिक एसिड, दोनों में ही जिलेटिन प्रचुर मात्रा में होता है, यह ग्लूटेथियोन का प्रमुख बिल्डिंग ब्लॉक भी है। एक प्रमुख डिटॉक्सिफाइंग एजेंट, जो आपके लीवर की सुरक्षा करता है, टॉक्सिन्स को प्रोसेस करता है और हेवी मेटल्स को निकालता है।
जिलेटिन में पाए जाने वाले एमिनो एसिड में शक्तिशाली ग्लाइसिन होता है, जो आरामदायक नींद को बढ़ावा देने में मददगार है। ग्लाइसिन आपके शरीर को तनाव वाले हॉर्मोन और चिंता को कम करने में मदद करता है। पढ़ाई करने वाले लोगों को गहरी नींद में तेजी से पहुंचने और अगले दिन तेज और अधिक सतर्क महसूस करने में मदद करता है। सबसे अच्छी बात तो यह है कि ग्लाइसिन दिन में नींद आने का कारण नहीं बनता है।
जिलेटिन में ग्लाइसिन बहुत होता है, जिसे मस्तिष्क की कार्यप्रणाली से जोड़ा जाता है। एक अध्ययन में पाया गया कि ग्लाइसिन लेने से याददाश्त और ध्यान के कुछ पहलुओं में काफी सुधार होता है। ग्लाइसिन को सीजोफ्रेनिया जैसे मेंटल हेल्थ डिसऑर्डर से भी जोड़ा गया है। हालांकि यह पूरी तरह से स्पष्ट नहीं है कि सीजोफ्रेनिया का क्या कारण है, लेकिन शोधकर्ताओं का मानना है कि यह एमिनो एसिड असंतुलन की वजह से हो सकता है। ग्लाइसिन एमिनो एसिड में से एक है, जिन सीजोफ्रेनिया वाले लोगों पर अध्ययन किया गया, उनके कुछ लक्षणों को कम करने के लिए ग्लाइसिन सप्लीमेंट्स दिए गए। यह भी पाया गया कि ऑब्सेसिसव कंपल्सिव डिसऑर्डर और बॉडी डिसमॉर्फिक डिसऑर्डर के लक्षण भी जिलेटिन के सेवन से कम होते हैं। ये सारे मानसिक शांति की ओर इशारा करते हैं।
जिलेटिन फैट और कार्बोहाइड्रेट मुक्त है। इसमें कैलोरी भी काफी कम मात्रा में होती है। जिलेटिन का सेवन पेट को देर तक भरा महसूस कराता है। कई एथलीट वजन कम करने या वजन प्रबंधन के लिए जिलेटिन पाउडर का इस्तेमाल करते हैं। कई लोगों का मानना है कि यह ह्यूमन ग्रोथ हॉर्मोन को बूस्ट करने के साथ ही मेटाबॉलिज्म को भी बूस्ट- अप करता है। बिस्तर पर जाने के तीन घंटे पहले ही खाना खा लें। इसके बाद बिस्तर पर जाने के ठीक पहले एक चम्मच जिलेटिन पाउडर का सेवन करें। बेहतर तो यह होगा कि आप इसे एक- तिहाई कप ठंडे पानी में मिला लें, फिर इसमें दो- तिहाई कप गर्म चाय मिलाकर पी लें।
वजन घटाने में सहायता करने के लिए जिलेटिन की क्षमता टाइप 2 डायबिटीज वाले लोगों के लिए फायदेमंद हो सकती है, जहां मोटापा प्रमुख जोखिम भरे कारकों में से एक होता है। शोध में पाया गया है कि जिलेटिन का सेवन टाइप 2 डायबिटीज वालों को ब्लड शुगर पर नियंत्रण करने में भी मदद करता है। एक अध्ययन के दौरान, 74 टाइप 2 डायबिटीज वाले लोगों को तीन महीने तक रोजाना ग्लाइसिन या नकली दवा दी गई। ग्लाइसिन दिए गए समूह में तीन महीने के बाद एचबीए1सी रीडिंग काफी कम थी, साथ ही सूजन भी कम हो गई थी। एचबीए1सी एक व्यक्ति के औसत ब्लड शुगर स्तर को मापने का तरीका है, यानी कि लोअर रीडिंग का मतलब बेहतरीन ब्लड शुगर नियंत्रण है।
कई अध्ययन के तहत लीवर पर ग्लाइसिन के सुरक्षात्मक प्रभाव की जांच की गई। जिलेटिन में सबसे प्रचुर मात्रा में उपलब्ध एमिनो एसिड को अल्कोहल संबंधित लीवर डैमेज वाले चूहों की मदद के लिए दिखाया गया। एक अन्य अध्ययन में ग्लाइसिन दिए गए पशुओं में लीवर डैमेज में कमी आई थी। इसके अलावा लीवर की चोट वाले खरगोश पर किए एक अध्ययन में पाया गया कि ग्लाइसिन देने से लीवर की कार्य क्षमता और रक्त संचार बढ़ जाता है।
यूं तो दुकानों पर जिलेटिन मिल जाता है लेकिन आप चाहें तो घर पर ही पशुओं के हिस्सों से जिलेटिन बना सकते हैं। जिलेटिन बनाने के मुख्य स्रोत भेड़ का बच्चा, चिकन और मछली हैं। आपको चाहिए जानवरों की करीब डेढ़ किलोग्राम हड्डियां और कनेक्टिव टिश्यू, हड्डियों के डूब जाने के लायक पानी और एक चम्मच नमक (वैकल्पिक)। एक कुकर में धीमी आंच पर हड्डियों को पानी और नमक सहित डाल दें। उबाल आ जाने के बाद आंच धीमी कर दें। करीब पौने घंटे तक ऐसे ही गैस पर चढ़े रहने दें। जितनी देर तक यह गैस पर चढ़ा रहेगा, आपको उतना ही अधिक जिलेटिन मिलेगा। अब लिक्विड को छान लें, ठंडा होने दें। अगर उसमें फैट दिखे तो अलग कर दें। जिलेटिन तैयार है। इस जिलेटिन को हफ्ते भर तक फ्रिज में रख सकते हैं। फ्रीजर में यह एक साल तक रह जाएगा। ग्रेवी और सॉस बनाते समय इसका प्रयोग करें या डेजर्ट में मिलाएं।
अतिरिक्त जिलेटिन को भिगोने और अधिक बोन ब्रोथ को अपनी डाइट में शामिल करने के लिए ऐसे मीट का सेवन करना चाहिए, जिसमें कार्टिलेज या स्किन शामिल हो। बोन ब्रोथ से मिलने वाले जिलेटिन में अतिरिक्त मिनरल्स और पोषक तत्व होते हैं। पाउडर जिलेटिन भी एमिनो एसिड का बेहतरीन और लाभदायक स्रोत है। लेकिन बाजार में उपलब्ध सारे जिलेटिन पाउडर लाभदायक नहीं होते हैं।
जिलेटिन के नुकसान Side Effects Of Gelatin
अधिकतर लोगों के लिए जिलेटिन सुरक्षित है लेकिन कुछ अध्ययन बताते हैं कि जिलेटिन कभी- कभी बेस्वाद सा भी लगता है। जिलेटिन का सेवन कई बार कुछ लोगों को पेट में भारीपन सा महसूस कराता है। यह ब्लॉटिंग का भी कारण बनता है। अभी तक इस बात के भी पुख्ता प्रमाण नहीं मिले हैं कि जिलेटिन सप्लीमेंट्स प्रेगनेंट महिलाओं या बच्चों के लिए सुरक्षात्मक हैं या नहीं। जिलेटिन के सेवन के बाद कुछ लोगों को एंग्जायटी और इनसोमनिया की समस्या भी हुई है। अगर आप कोई दवा खा रही हैं तो जिलेटिन सप्लीमेंट्स की शुरुआत करने से पहले अपने डॉक्टर से जरूर बात करें।
बिल्कुल, जिलेटिन जानवरों की स्किन और हड्डियों से बनता है, न कि बार्ली, ओट्स या गेहूं जैसे स्रोत वाले ग्लूटेन से।
Gelatin for FaceGelatin Health BenefitsGlowing Face